[{"text_idx": "#000002", "text": "U\u0308he iidse viinama\u0308e field blend Douro jo\u0303e kallastelt, milles on va\u0308hemalt ku\u0308mme sorti punaseid viinamarju; ta\u0308idlane ja maitsetest pakatav, elegantne ja sametine, ku\u0308psenud 12 kuud erineva vanusega Prantsuse tammevaatides"}, {"text_idx": "#000004", "text": "Aastasadu tagasi ta\u0308hendaski Portugalis veinivalmistamine u\u0308he viinama\u0308e marjadest veini tegemist, misiganes sordid siis sellele ma\u0308ele olid po\u0303lvkondade jooksul kasvama pandud. Marjad korjati koos, va\u0308hemalt need, mis samal ajal valmisid, ja neist valmistati vein. Niisugused iidsed viinama\u0308ed on ta\u0308napa\u0308eval omamoodi rariteet ja Portugalis nu\u0308u\u0308d juba seaduse kaitse all. Veinitootjad, kelle maadel sellised iidsed viinapuud kasvavad, kasutavad vo\u0303imalust teha neist ajalooho\u0303ngulisi veine, kusjuures sageli pole niisugustel viinama\u0308gedel isegi ko\u0303ik sordid teada."}, {"text_idx": "#000005", "text": "See po\u0303nev punane vein pa\u0308rineb U\u0308lem-Dourost,100-aastase A\u0301guia Moura talu maadelt, kolm vo\u0303i neli po\u0303lvkonda tagasi rajatud punaste marjadega viinama\u0308elt. Hulk seal kasvavaid iidseid sorte on suudetud tuvastada, nende hulgas Tinta Amarela, Touriga Franca, Touriga Francisca, Tinta Roriz ja muidugi ka Portugali ikoon Touriga Nacional. Erinevat sorti marju on selles veinis kokku ku\u0308mme vo\u0303i isegi u\u0308ksteist. Ko\u0303ik nad on panustanud tulemusse midagi ja seda on to\u0303sisel veinihuvilisel tohutult po\u0303nev uurida. Selles punases veinis on kannikesi ja roose, to\u0303rva ja palsamit, musta teed, tumedat s\u030cokolaadi ja vu\u0308rtsikat kohvi. Muidugi on temas mustikaid, mustso\u0303straid ja va\u0308heke rohelisi paprikaid, selle taustal o\u0303ige va\u0308heke vaadist vanilli \u2013 vein on laagerdanud terve aasta tammevaadis. Mida iga maitsja temast leiab, see so\u0303ltub juba meeleolust, seltskonnast, ilmast ja muidugi suupistetest vo\u0303i roogadest, millega koos selle veini kallal maiustatakse."}, {"text_idx": "#000006", "text": "Uurige ja nautige seda suurepa\u0308rast Douro veini, et tunnetada ajalugu, viinamarjade salaelu ja iidse veiniteo ho\u0303ngu!"}, {"text_idx": "#000007", "text": "NB! Sellel po\u0303neval punasel veinil on ka valge kaaslane A\u0301guia Moura em Vinhas Velhas Reserva Branco, mis on samuti field belnd u\u0308helt iidselt viinama\u0308elt, kust on leitud va\u0308hemalt 17 erinevat sorti valgeid viinamarju."}, {"text_idx": "#000008", "text": "See punane vein sobib grillitud ja ku\u0308psetatud liharoogadega, hautistega, keskmiste ja pehmete juustudega. Serveerida temperatuuril 16 \u2013 18 kraadi."}, {"text_idx": "#000013", "text": " hinnangul kuulub maailma parimate veinide u\u0308lemise 7 protsendi hulka"}, {"text_idx": "#000015", "text": "Casa Agri\u0301cola A\u0301guia de Moura"}, {"text_idx": "#000017", "text": "So\u0303pru kutsudes teenite so\u0303braga mo\u0303lemad boonust. Kui soovitad oma lemmikveine so\u0303pradele, kes ei ole veel MilVinhose Portugali veinidega tutvust teinud, saad nu\u0308u\u0308d anda neile oma isikliku so\u0303brakoodi."}, {"text_idx": "#000023", "text": "Adega de Pego\u0303es Tinto 2017"}]